Omnibus presentes litteras inspecturis, R., decanus Sancti-Florentini salutem in Domino. Constituti in presencia nostra, Luca, nobilis mulier, de Parriciaco, et filii ejus, videlicet Robinus et Daimbertus, et due filie ejusdem mulieris, videlicet Aaletis et Agnes, quittaverunt in perpetuum querelam quam ipsi habebant adversus fratres Pontiniac. super quibusdam pasturis, et concesserunt eisdem fratribus, pro remedio animarum suarum et antecessorum suorum, omnes pasturas que ad ipsos pertinebant, tam in hosco quam in plano, ad omne genus animalium, libere et absque contradictione aliqua. Ita tamen quod si dictorum fratrum animalia aliquid in pasturis illis dampnificabunt, dampnum restituetur a sepedictis fratribus, sed inde non solvent emendam. Quod autem coram nobis recognitum est, ad peticionem utriusque partis, sine prejudicio alterius, sub sigillo nostro testificamur, anno Gracie Mº CCº nono-decimo, mense januario.